Jabarkan Klasifikasi Cabang Ilmu Bahasa dari Sastra Arab dalam bahasa banjar

IIbnu Jama'ah اِبْنُ جَمَاعَة -di dalam kitab basarta halaman nang sudah disambatakan sabalumnya- mambagi ilmu sastra bahasa manjadi 2 macam sacara garin ganal nanitu: al-Ushūl, yakni inti matan ilmu bahasa arab, wan al-Furū', yakni tambahan atawa cabang nang malingkup: ilmu khoth dan imlā′ عْلْمُ الْخَطِّ وَ الْإِمْلَاءِ, ilmu qirā′ah عِلْم الْقِراءة, ilmu insya′ عِلْمُ الْإُنْشَاءِ, wan ilmu muhādloroh عِلْمُ الْمُحَاضَرَة .

Kamudian ilmu al-Ushūl ngitu tabagi jua menjadi 2: nang tarkait lawan al-Mufradāt المُفْرَدَات, yakni nang bakaitan lawan kosakata, wan nang kadua adalah ilmu bahasa nang berkaitan lawan al-Murakkabāt المُرَكَّبَات, yakni nang barkaitan lawan susunan kata. Ilmu bahasa arab nang berkaitan lawan al-Mufradāt المُفْرَدَات ada 3: ilmu lughah عِلْمُ اللُّغَة, ilmu isytiqōq عِلْمُ الْإُشْتِقَاق, wan ilmu shorf عِلْمُ الصَّرْف.

Kemudian ilmu bahasa arab nang al-Ushūl wan tarmasuk al-Murakkabāt المُرَكَّبَات terbagi jua manjadi 2: ilmu terkait lawan kalimat biasa/frasa النَّثْر, wan ilmu nang terkait lawan kalimat nang baisi timbangan atawa sya'ir النَّظْم nang malingkup ilmu ilmu 'arūdl عِلْمُ الْعَرُوض, ilmu qāfiyah عِلْمُ الْقَافِيَة, wan ilmu qordl عِلْمُ الْقَرْض.

Imbahnya ilmu bahasa arab nang barkaitan lawan kalimat biasa/frasa النَّثْر terbagi jua menjadi 2: ada nang barkaitan lawan bantuk susunan kalimat ngitu surang -nang mana balain antara sabuting susunan lawan susunan nang lain pada baris/harokat paakhirnya- wan ngitulah ilmu nahwu عِلْم النَّحْو, wan ada nang berkaitan lawan rahasia wan pandalaman susunan kalimat, wan ngitulah ilmu balāghoh عِلْمُ الْبَلَاغَة nang terbagi manjadi 3 cabang ilmu bahasa arab: ilmu ma'āni عِلْم المَعَانِي, ilmu bayān عِلْم البَيَان, dan ilmu badῑ' عِلْم البَدِيع .